Period: Old Babylonian
Genre: Literary
Transliteration:
<SURFACE>
en₂-e₂-nu-ru
a-ab-ba ama diŋir-re-ne
ki-tuš mah {d}en-ki-kam
gi-gun₄-na engur gal ur-saŋ-ŋa₂
{d}asar-alim-nun-na-kam
ŋeš-gi daŋal ama {d}nanše-kam
gi sumun gi sumun na₄ sig₇-ga
ambar-ambar ki kug dug₃-ga-kam
gi-zi gi gal-gal an-dul₃-eš ak
...{ku₆} eštub{ku₆}e
...un-sud-e
...šeg₁₁ mu-un-gi₄-gi₄-gi₄
...kug-ga-ke₄
<SURFACE>
...un-sikil mu-un-dadag
...hi dumu eridug{ki}ga-ke₄
...nam-šub ba-an-sig₁₀
a₂-sag₃ nam-tar su lu₂-ka ŋal₂-la
mušen-e ŋeš-gi daŋal-la-še₃
he₂-em-ma-ni-ib-ku₄-ku₄
niŋ₂-ak niŋ₂ hul-dim₂-ma-ni
ku₆ engur-ra-aš ha-ba-ni-ib-gid₂-de₃
ka-inim-ma ku₆ mušen-kam
<RULING>

Cuneiform:
<SURFACE>
𒋙𒀭𒂍𒉡𒊒
𒀀𒀊𒁀𒂼𒀭𒊑𒉈
𒆠𒆪𒈤𒀭𒂗𒆠𒄰
𒄀𒀕𒈾𒇉𒃲𒌨𒊕𒂷
𒀭𒍂𒄋𒉣𒈾𒄰
𒄑𒄀𒂼𒂼𒀭𒀏𒄰
𒄀𒌀𒄀𒌀𒎎𒅊𒂵
𒆹𒆹𒆠𒆬𒄭𒂵𒄰
𒄀𒍣𒄀𒃲𒃲𒀭𒊨𒌍𒀝
...𒄩𒄞𒄩𒂊
...𒌧𒋤𒂊
...𒅝𒈬𒌧𒄄𒄄𒄄
...𒆬𒂵𒆤
<SURFACE>
...𒌧𒂖𒈬𒌧𒌓𒌓
...𒄭𒌉𒉣𒆠𒂵𒆤
...𒉆𒊒𒁀𒀭𒋧
𒀉𒉺𒉆𒋻𒋢𒇽𒅗𒅅𒆷
𒄷𒂊𒄑𒄀𒂼𒆷𒂠
𒃶𒅎𒈠𒉌𒅁𒆭𒆭
𒃻𒀝𒃻𒅆𒌨𒁶𒈠𒉌
𒄩𒇉𒊏𒀸𒄩𒁀𒉌𒅁𒁍𒉈
𒅗𒅗𒈠𒄩𒄷𒄰
<RULING>